სათაგური

„სათაგური“ ()— აგათა კრისტის მიერ შექმნილი დეტექტივური პიესა, რომელიც ლონდონის ვესტ-ენდში პირველად 1952 წელს დაიდგა და მას შემდეგ უწყვეტად იდგმება (COVID-19 პანდემიით გამოწვეული მცირე პაუზის გამოკლებით 2020 წლის 16 მარტიდან 2021 წლის 17 მაისამდე).

პიესა ვესტ-ენდის ყველაზე ხანგრძლივად დადგმული სპექტაკლია. ამავდროულად, სათაგური არის მსოფლიოში ყველაზე ხანგრძლივად დადგმული სპექტაკლი, რომლის 30 000-ე წარმოდგენა 2025 წლის 19 მარტს გაიმართა - აბსოლუტური რეკორდი უწყვეტად დადგმულ ყველა სპექტაკლს შორის. 

წმინდა მარტინის თეატრის სტუმრები (სადაც სპექტაკლები დღეს ტარდება) ხშირად იღებენ ფოტოს თეატრის ფოიეში ხის დახლთან, რომელზეც წარმოდგენების რაოდენობაა მითითებული. 2022 წლის მონაცემებით, სპექტაკლი ლონდონში 10 მილიონზე მეტმა ადამიანმა ნახა.

პიესის მთავარი ინტრიგა მკვლელის ვინაობაა - რომლის საიდუმლოდ შენახვას მაყურებელს თეატრის დატოვების შემდეგაც სთხოვენ. მსახიობთა დასში რვა წევრია. 2012 წლისთვის ეს როლები 400-ზე მეტმა მსახიობმა შეასრულა. "The Mousetrap at 60: why is this the world's longest-running play?". The Guardian. Archived from the original on 10 August 2020. Retrieved 20 July 2022. 

რიჩარდ ატენბორომ დეტექტივ სერჟანტ ტროტერის როლის პირველი შემსრულებელი იყო, ხოლო მისი მეუღლე, შეილა სიმი, პირველი მოლი რალსტონი - მონკსველ მენორის მეპატრონე. მას შემდეგ მსახიობთაგან თითქმის არცერთი არ ყოფილა ვარსკვლავი. The Guardian--ის შეფასებით „პიესა და მისი ავტორი თავად არიან ვარსკვლავები“. 

რესურსები ინტერნეტში

სქოლიო

კატეგორია:1952 წლის პიესები
კატეგორია:აგათა კრისტის პიესები